ELS COL·LEGIS D'ALAQUÀS TREBALLEN EN LA SELECCIÓ DE LES I ELS CANDIDATS A LES ELECCIONS DEL CONSELL DE XIQUETES I XIQUETS
03/11/2022

# ELS COL·LEGIS D'ALAQUÀS TREBALLEN EN LA SELECCIÓ DE LES I ELS CANDIDATS A LES ELECCIONS DEL CONSELL DE XIQUETES I XIQUETS

*   03/11/2022
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=20923

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20923%2F0&title=Ajuntament%20d%27Alaqu%C3%A0s.%20Premsa.ELS%20COL%C2%B7LEGIS%20D%27ALAQU%C3%80S%20TREBALLEN%20EN%20LA%20SELECCI%C3%93%20DE%20LES%20I%20ELS%20CANDIDATS%20A%20LES%20ELECCIONS%20DEL%20CONSELL%20DE%20XIQUETES%20I%20XIQUETS)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20923/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20923/03112022whatsapp_image_2022-10-27_at_14_28_04_jpeg_1_Form_4.jpg)](https://www.alaquas.org/ficheros/documentos/2022/2/20923/03112022whatsapp_image_2022-10-27_at_14_28_04_jpeg_1_Form_10.jpg "<a href='https://www.alaquas.org/ficheros/documentos/2022/2/20923/03112022whatsapp_image_2022-10-27_at_14_28_04_jpeg_1_Form_10.jpg' target=_blank><i class='fa fa-external-link' aria-hidden='true'></i>.ELS COL·LEGIS D'ALAQUÀS TREBALLEN EN LA SELECCIÓ DE LES I ELS CANDIDATS A LES ELECCIONS DEL CONSELL DE XIQUETES I XIQUETS</a>")

Les eleccions al Consell de Xiquetes i Xiquets se celebraran el proper dimarts 15 de novembre al Castell d'Alaquàs i en elles participaran un total de 1.916 alumnes d'entre 6 i 12 anys

Els col·legis d’Alaquàs es troben immersos en el procés de selecció de les i els candidats que es presentaran a les Eleccions del nou Consell de Xiquetes i Xiquets d’Alaquàs que se celebraran el proper 15 de novembre al Castell d’Alaquàs. Tots els centres escolars del municipi es troben treballant en aquests últims mesos per a elegir l’alumnat d’entre 6  i 12 anys que millor represente aquesta iniciativa.

Des de l’Ajuntament d’Alaquàs es recorda que totes les xiquetes i xiquets interessats a formar part del nou Consell estan a temps de comunicar-lo al seu centre escolar i presentar la seua candidatura. A més, podran formar part també del Consell un xiquet o xiqueta que tinga l’empadronament a Alaquàs però vaja a un col·legi fora del municipi. El termini de presentació de candidatures finalitzarà el proper dilluns 7 de novembre i cada col·legi podrà presentar fins a un màxim de 8 candidats.

A partir d’aquest dia començarà la campanya electoral per a oferir el millor programa a l’alumnat fins al 15 de novembre en què es celebrarà la votació popular de la qual eixirà el nou Consell de Xiquetes i Xiquets d’Alaquàs que servirà per informar i assessorar l’Ajuntament d’Alaquàs sobre les inquietuds i les necessitats de la infància, realitzant, així, les seues propostes d’actuació i plantejant suggerències i idees que els permeten participar i intervindre en les assumptes municipals i formar part de la societat de manera activa.

El Consell de Xiquets i Xiquetes va nàixer l’any 2002 amb l’objectiu de dotar els i les més joves de la ciutat d’un marc per a expressar les seues preocupacions aportant valoracions i propostes per contribuir en la construcció, desenvolupament i millora d’Alaquàs. Aquesta és la sisena edició d’aquest organisme.

Des de l’Ajuntament d’Alaquàs, conscients dels drets a la llibertat d’expressió i a la participació que s’arrepleguen en la Convenció Internacional dels Drets dels Xiquets i Xiquetes de les Nacions Unides, vol continuar recolzant aquest projecte per tal de donar veu pròpia als més joves de la ciutat. De fet, des que el Consell està en funcionament, el Consistori s’ha fet ressò de les preocupacions dels menors materialitzant-les en l’execució de diferents projectes, a proposta del Consell de Xiquets i Xiquetes.